
LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS
DĖL MOKSLO IR STUDIJŲ INSTITUCIJŲ STUDIJŲ VEIKLOS PASIEKIMŲ VERTINIMO, VALSTYBĖS BIUDŽETO SKATINAMOJO FINANSAVIMO UŽ STUDIJŲ VEIKLOS PASIEKIMUS LĖŠŲ PASKIRSTYMO MOKSLO IR STUDIJŲ INSTITUCIJOMS, DUOMENŲ, KURIŲ REIKIA SIEKIANT ATLIKTI STUDIJŲ VEIKLOS PASIEKIMŲ VERTINIMUS, TEIKIMO IR MOKSLO IR STUDIJŲ INSTITUCIJŲ STUDIJŲ VEIKLOS PASIEKIMŲ VERTINIMO KRITERIJŲ SVORIO KOEFICIENTŲ NUSTATYMO TVARKOS APRAŠO PATVIRTINIMO

2022 m. gruodžio 29 d. Nr. V-2009
Vilnius


Vadovaudamasi Lietuvos Respublikos mokslo ir studijų įstatymo 76 straipsnio 3 dalimi, 761 straipsniu, 762 straipsnio 3, 4 dalimis ir įgyvendindama Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ 2.7 papunktį:
. T v i r t i n u Mokslo ir studijų institucijų studijų veiklos pasiekimų vertinimo, valstybės biudžeto skatinamojo finansavimo už studijų veiklos pasiekimus lėšų paskirstymo mokslo ir studijų institucijoms, duomenų, kurių reikia siekiant atlikti studijų veiklos pasiekimų vertinimus, teikimo ir mokslo ir studijų institucijų studijų veiklos pasiekimų vertinimo kriterijų svorio koeficientų nustatymo tvarkos aprašą (pridedama).
. Šis įsakymas įsigalioja 2023 m. sausio 1 d.



Švietimo, mokslo ir sporto ministrė 	Jurgita Šiugždinienė


PATVIRTINTA
Lietuvos Respublikos švietimo, mokslo 
ir sporto ministro 2022 m. gruodžio 29 d. 
įsakymu Nr. V-2009

MOKSLO IR STUDIJŲ INSTITUCIJŲ STUDIJŲ VEIKLOS PASIEKIMŲ VERTINIMO, VALSTYBĖS BIUDŽETO SKATINAMOJO FINANSAVIMO UŽ STUDIJŲ VEIKLOS PASIEKIMUS LĖŠŲ PASKIRSTYMO MOKSLO IR STUDIJŲ INSTITUCIJOMS, DUOMENŲ, KURIŲ REIKIA SIEKIANT ATLIKTI STUDIJŲ VEIKLOS PASIEKIMŲ VERTINIMUS, TEIKIMO IR MOKSLO IR STUDIJŲ INSTITUCIJŲ STUDIJŲ VEIKLOS PASIEKIMŲ VERTINIMO KRITERIJŲ SVORIO KOEFICIENTŲ NUSTATYMO TVARKOS APRAŠAS

 SKYRIUS


. Mokslo ir studijų institucijų studijų veiklos pasiekimų vertinimo, valstybės biudžeto skatinamojo finansavimo už studijų veiklos pasiekimus lėšų paskirstymo mokslo ir studijų institucijoms, duomenų, kurių reikia siekiant atlikti studijų veiklos pasiekimų vertinimus, teikimo ir mokslo ir studijų institucijų studijų veiklos pasiekimų vertinimo kriterijų svorio koeficientų nustatymo tvarkos aprašas (toliau – Tvarkos aprašas) nustato mokslo ir studijų institucijų studijų veiklos pasiekimų (toliau – studijų pasiekimai) vertinimo, valstybės biudžeto skatinamojo finansavimo už studijų veiklos pasiekimus lėšų paskirstymo mokslo ir studijų institucijoms, duomenų, kurių reikia siekiant atlikti studijų veiklos pasiekimų vertinimus, teikimo tvarką ir mokslo ir studijų institucijų studijų veiklos pasiekimų vertinimo kriterijų svorio koeficientus.
. Studijų pasiekimų vertinimas atliekamas pagal šiuos formalius kriterijus:
. studijų rezultatyvumas;
. studijų tarptautiškumas;
. studentų įdarbinimas į mokslo, meno ir studijų veiklas;
. absolventų karjeros sėkmingumas;
. studijų prieinamumas;
. mokslo ir studijų institucijų lėšos, gautos iš ūkio subjektų, nevyriausybinių organizacijų ir fizinių asmenų už užsakymus studijoms ir pagal paramos sutartis studijų veiklai vykdyti.
. Tvarkos apraše laikoma, kad:
. ūkio subjektų, nevyriausybinių organizacijų ir fizinių asmenų užsakymai studijoms – tai ūkio subjektų, nevyriausybinių organizacijų, fizinių asmenų ar fizinių asmenų grupių savo ir (ar) atstovaujamųjų juridinių ir (ar) fizinių asmenų poreikiams ir (ar) viešiesiems interesams tenkinti iki priėmimo studijoms atitinkamais metais pasirašytas susitarimas su mokslo ir studijų institucija dėl tam tikros studijų programos ar jos dalies studijų kainos apmokėjimo ir (ar) stipendijos mokėjimo, mokslininkų parengimo, įsipareigojant skirti ar iš anksto skiriant lėšas, reikalingas konkrečių asmenų studijoms finansuoti. Šiame Tvarkos apraše į ūkio subjektų, nevyriausybinių organizacijų ir fizinių asmenų užsakymus neįtraukiami valstybės valdymo institucijų užsakymai bei asmenų, mokančių už savo studijas, įmokos;
. studijų grupė – tai viena iš šių keturių grupių: 1) trumposios pakopos, pirmosios pakopos ir vientisosios studijos (toliau – I grupė); 2) antrosios pakopos studijos (toliau – II grupė); 3) trečiosios pakopos studijos (toliau – III grupė); 4) profesinės studijos (toliau – P grupė).
. Tvarkos apraše vartojamos sąvokos atitinka Lietuvos Respublikos mokslo ir studijų įstatyme ir jį įgyvendinančiuose teisės aktuose vartojamas sąvokas.

 SKYRIUS


. Studijų pasiekimų vertinimo kriterijai matuojami naudojant šiuos duomenis (detalūs jų aprašai pateikiami Tvarkos aprašo 3 priede):
. studijų rezultatyvumas – trumposios, pirmosios, antrosios, trečiosios pakopų, vientisųjų, profesinių studijų absolventų, baigusių studijas, skaičius. Naudojami Švietimo valdymo ir informacinės sistemos (toliau – ŠVIS) duomenys; 
. studijų tarptautiškumas – atitinkamai trumposios pakopos, pirmosios pakopos koleginių studijų atveju: absolventų, per studijų laikotarpį išvykusių dalinėms (ne mažesnės kaip 15 studijų kreditų apimties) studijoms, skaičiaus ir absolventų užsieniečių skaičiaus suma; universitetinių pirmosios, antrosios pakopų, vientisųjų studijų atveju: absolventų užsieniečių skaičius; trečiosios pakopos studijų atveju: doktorantų, apgynusių disertaciją ar meno projektą, per doktorantūros laikotarpį išvykusių stažuotei ne trumpesniam nei 3 mėnesių laikotarpiui (gali būti sumuojamas kelių stažuočių laikotarpis), skaičiaus ir doktorantų užsieniečių, apgynusių disertaciją ar meno projektą, skaičiaus suma. Naudojami ŠVIS duomenys;
. studentų įdarbinimas į mokslo, meno ir studijų veiklas – atitinkamos pakopos, išskyrus trečiąją, studentų, per studijų metus vykdžiusių Lietuvos mokslo tarybos (toliau – LMT) studentų moksliniams tyrimams ir eksperimentinei plėtrai (toliau – MTEP) finansuoti skirtus projektus, skaičiaus bei aukštosios mokyklos įdarbintų (ne trumpesniam nei 4 mėnesių laikotarpiui) studijų veiklose pagal Ekonominės veiklos rūšių klasifikatoriaus sekcijas P (švietimas) ir M (profesinė, mokslinė ir techninė veikla), neįskaičius tų studentų, kurie įdarbinti už lėšas, gautas iš LMT už studentų MTEP projektus, skaičiaus suma. Trečiosios studijų pakopos atveju: doktorantų, įdarbintų dėstytojų ar tyrėjų pareigoms ne trumpesniam nei 4 mėnesių laikotarpiui, skaičius. Naudojami LMT ir ŠVIS duomenys;
. absolventų karjeros sėkmingumas – absolventų, 12 mėnesių po studijų baigimo tęsusių studijas aukštesnėje pakopoje arba (ir) dirbusių darbą, kuriam reikalinga aukštojo mokslo kvalifikacija, skaičius. Asmuo laikomas dirbančiu darbą, kuriam reikia aukštojo mokslo kvalifikacijos, jei trumposios, koleginių studijų pirmosios pakopos studijų baigimo atveju jis dirba Lietuvos profesijų klasifikatoriaus (toliau – LPK) 0–3 profesijų grupėse arba savarankiškai; pirmosios pakopos universitetinių, antrosios, trečiosios pakopų, vientisųjų ar profesinių studijų atveju – dirba LPK 0–2 profesijų grupėse arba savarankiškai. Naudojami ŠVIS duomenys; 
. studijų prieinamumas – absolventų, bent vieną semestrą per studijų laikotarpį gavusių socialines stipendijas ir (arba) neįgaliojo asmens išmoką, skaičius. Naudojami Švietimo valdymo informacinės sistemos (toliau – ŠVIS) ir Valstybinio studijų fondo (toliau – VSF) duomenys; 
Papunkčio pakeitimai:
Nr. V-1087,
2023-08-23,
paskelbta TAR 2023-08-23, i. k. 2023-16507            

. mokslo ir studijų institucijos lėšos, gautos iš ūkio subjektų, nevyriausybinių organizacijų ir fizinių asmenų už užsakymus studijoms ir pagal paramos sutartis studijų veiklai vykdyti – institucijos per studijų metus gautų lėšų už ūkio subjektų, nevyriausybinių organizacijų ir fizinių asmenų užsakymus studijoms ir (ar) lėšų (turto) (skaičiuojama likutinė vertė), gautų pagal Lietuvos Respublikos labdaros ir paramos įstatymą studijų veiklai paremti, jei parama nėra anonimiška, suma. Lėšos apskaičiuojamos pagal mokslo ir studijų institucijos pateiktą informaciją apie sutartis ir lėšų pervedimą (turto perdavimą) (jo likutinę vertę) patvirtinančius finansinius dokumentus (dokumentų pateikimo forma pateikiama Tvarkos aprašo 1 priede).
. Duomenys studijų pasiekimų kriterijų įverčiams skaičiuoti pateikiami Studijų kokybės vertinimo centrui (toliau – SKVC) šia tvarka:
. ŠVIS duomenis, nurodytus Tvarkos aprašo 5.1 ir 5.2 papunkčiuose, Nacionalinė švietimo agentūra (toliau – NŠA) pateikia iki einamųjų metų spalio 5 dienos;
. duomenis, nurodytus Tvarkos aprašo 5.3 papunktyje, LMT ir NŠA pateikia iki einamųjų metų spalio 1 dienos;
. absolventų įsidarbinimo duomenis, nurodytus Tvarkos aprašo 5.4 papunktyje, NŠA pateikia iki einamųjų metų spalio 5 dienos;
. duomenis, nurodytus Tvarkos aprašo 5.5 papunktyje, VSF ir NŠA pateikia iki kiekvienų metų spalio 10 dienos; 
. informaciją, reikalingą įvertinti, ar atitinka Tvarkos aprašo 5.6 papunktyje nurodytą kriterijų dėl lėšų pagal Tvarkos aprašo 1 priede nurodytą formą, mokslo ir studijų institucijos pateikia iki kiekvienų metų spalio 1 dienos.
. Studijų pasiekimų vertinimą atlieka SKVC ir, kartu su NŠA, LMT, VSF pristatęs vertinimo rezultatus mokslo ir studijų institucijoms, iki einamųjų metų spalio 25 dienos Lietuvos Respublikos švietimo, mokslo ir sporto ministerijai pateikia Tvarkos aprašo 5 punkte nurodytų studijų pasiekimų kriterijų įverčius bei Tvarkos aprašo 10 ir 11 punktuose nurodytų įverčių reikšmes pagal mokslo ir studijų institucijas (grupuojant pagal jų grupes bei tipus) ir studijų grupes.
. Studijų pasiekimų vertinimo kriterijams nustatomi Tvarkos aprašo 2 priede nurodyti svorio koeficientai procentais pagal atskiras studijų grupes. 

 SKYRIUS


. Valstybės biudžeto skatinamojo finansavimo už studijų veiklos pasiekimus lėšos skiriamos mokslo ir studijų institucijoms pagal kiekvienais metais atliekamo mokslo ir studijų institucijų studijų veiklos pasiekimų vertinimo rezultatus pagal Mokslo ir studijų įstatymo 761 straipsnio 1 dalyje nurodytus kriterijus, remiantis Tvarkos aprašo 5 punkte aprašytais duomenimis. 
. Pagal studijų rezultatyvumo kriterijų skatinamos tik tos mokslo ir studijų institucijos, kurių studentų, nutraukusių studijas, dalis studijų grupėje ne didesnė nei 25 procentai. Ši dalis apskaičiuojama pagal ŠVIS duomenis. 
. Pagal absolventų karjeros sėkmingumo kriterijų skatinamos tik tos mokslo ir studijų institucijos, kurių absolventų, 12 mėnesių po studijų baigimo tęsusių studijas aukštesnėje pakopoje arba (ir) įsidarbinusių darbuose, kuriems reikia aukštojo mokslo kvalifikacijos, dalis studijų grupėje nuo visų absolventų, atėmus tuos, kurie turi pateisinamą priežastį neįsidarbinti, viršija 60 procentų. Ši dalis apskaičiuojama pagal ŠVIS duomenis.
. Dalis valstybės biudžeto lėšų, planuojamų skirti skatinti už studijų pasiekimus (toliau – lėšos už studijų pasiekimus), skirstoma mokslo ir studijų institucijoms proporcingai Tvarkos aprašo 5.6 papunktyje nurodyto kriterijaus įverčiams. Jei mokslo ir studijų institucijų Tvarkos aprašo 5.6 papunktyje nurodyto kriterijaus įverčių suma neviršija 3 procentų lėšų už studijų pasiekimus, tai kiekvienai institucijai skiriama šio kriterijaus įverčiui lygi lėšų suma. Jei minėta suma viršija 3 procentus planuojamų skirstyti už studijų pasiekimus lėšų, tai institucijoms paskirstomi 3 procentai šių lėšų. Likusios lėšos už studijų pasiekimus paskirstomos proporcingai valstybės finansuojamų ir studijų stipendijas gaunančių studentų skaičiams pagal mokslo ir studijų institucijų grupes (aukštosios mokyklos ir mokslinių tyrimų institutai), aukštųjų mokyklų tipus (kolegijos ir universitetai) bei keturias studijų grupes – skaičiuojami N-1 / N studijų metų (N – einamieji metai) spalio 1 d. fiksuoti studentų skaičiai (trečiosios studijų pakopos atveju – N-1 metų gruodžio 31 d. fiksuoti doktorantų skaičiai).
. Kiekvienai studijų grupei pagal mokslo ir studijų institucijos grupę ir tipą tenkančios lėšos už studijų pasiekimus paskirstomos mokslo ir studijų institucijoms proporcingai jų studijų pasiekimų kriterijų įverčiams ir atsižvelgiant į atitinkamiems kriterijams nustatytus procentinius svorius, nurodytus Tvarkos aprašo 2 priede, bei tai, ar mokslo ir studijų institucijos atitinka Tvarkos aprašo 10, 11 punktuose nurodytus reikalavimus.
. Bendra kiekvienai mokslo ir studijų institucijai už studijų pasiekimus tenkanti lėšų suma gaunama sudėjus visas tai mokslo ir studijų institucijai apskaičiuotas lėšas pagal jos vykdomas studijų grupes.
. Valstybės biudžeto skatinimo už studijų pasiekimus lėšos mokslo ir studijų institucijoms skiriamos Mokslo ir studijų įstatymo 762 straipsnio 3 dalyje nustatyta tvarka.

 SKYRIUS


. Jei nėra nė vienos mokslo ir studijų institucijos, pasiekusios teigiamą Tvarkos aprašo 5.6 papunktyje nurodyto kriterijaus įvertį, tam kriterijui numatytos lėšos paskirstomos proporcingai studijų grupėms. Jei kurioje nors studijų grupėje nėra nė vienos mokslo ir studijų institucijos, pasiekusios teigiamą kurio nors kriterijaus įvertį, tam kriterijui numatytos lėšos paskirstomos proporcingai pagal kitus tos studijų grupės kriterijus. Jeigu kurioje nors studijų grupėje nėra nė vienos mokslo ir studijų institucijos, pasiekusios teigiamą bent vieno studijų grupei priskirto teigiamo procentinio svorio kriterijaus įvertį, tai studijų grupei numatytos lėšos paskirstomos proporcingai kitoms studijų grupėms. 
______________________________


Mokslo ir studijų institucijų studijų veiklos pasiekimų vertinimo, valstybės biudžeto skatinamojo finansavimo už studijų veiklos pasiekimus lėšų paskirstymo mokslo ir studijų institucijoms, duomenų, kurių reikia siekiant atlikti studijų veiklos pasiekimų vertinimus, teikimo ir mokslo ir studijų institucijų studijų veiklos pasiekimų vertinimo kriterijų svorio koeficientų nustatymo tvarkos aprašo 
1 priedas 

DUOMENYS APIE MOKSLO IR STUDIJŲ INSTITUCIJŲ LĖŠAS, PER STUDIJŲ METUS GAUTAS IŠ ŪKIO SUBJEKTŲ, NEVYRIAUSYBINIŲ ORGANIZACIJŲ IR FIZINIŲ ASMENŲ UŽ UŽSAKYMUS STUDIJOMS IR PAGAL PARAMOS SUTARTIS STUDIJŲ VEIKLAI VYKDYTI

1. Ūkio subjektų, nevyriausybinių organizacijų ir fizinių asmenų užsakymai studijoms	
Eil. Nr.	Užsakovas (-ai) 	Sutarties (-ių) numeris (-iai), data (-os) 	Finansinio (-ių) pavedimo (-ų) suma (-os), Eur	Finansinio (-ių) pavedimo (-ų) data (-os), Nr.
				
1	2	3	4	5
				
	Iš viso (suma, Eur):		
	Iš viso (bendra suma, Eur):		
Pridedama. Sutarčių ir finansinių pavedimų, patvirtinančių gautas lėšas, suskaitmenintos kopijos.


2. Pagal Lietuvos Respublikos labdaros ir paramos įstatymą gauta parama studijoms	
Eil. Nr.	Paramos sutartis, pasirašyta įstatymo numatytais atvejais	Paramos teikėjas (-ai) 	Sutarties (-ių), pasirašytos (-ų) įstatymo numatytais atvejais, numeris (-iai), data (-os) 	Finansinio (-ių) pavedimo (-ų) suma (-os) ar perduoto turto likutinė vertė  	Finansinio (-ių) pavedimo (-ų) ar turto perdavimo data (-os), Nr.
					
1	2	3	4	5	6
					
	Iš viso (suma, Eur):			
	Iš viso (bendra suma, Eur):			
Pridedama. Sutarčių ir finansinių pavedimų, patvirtinančių gautas lėšas bei turto perdavimą ir jo likutinę vertę, suskaitmenintos kopijos.	

_________________

Mokslo ir studijų institucijų studijų veiklos pasiekimų vertinimo, valstybės biudžeto skatinamojo finansavimo už studijų veiklos pasiekimus lėšų paskirstymo mokslo ir studijų institucijoms, duomenų, kurių reikia siekiant atlikti studijų veiklos pasiekimų vertinimus, teikimo ir mokslo ir studijų institucijų studijų veiklos pasiekimų vertinimo kriterijų svorio koeficientų nustatymo tvarkos aprašo 
2 priedas 

STUDIJŲ PASIEKIMŲ KRITERIJŲ PROCENTINIAI SVORIO KOEFICIENTAI


Eil. Nr.	Studijų pasiekimų kriterijus	Studijų grupė ir institucijų tipas ar grupė
		I GRUPĖ	II GRUPĖ	III GRUPĖ	P GRUPĖ
		Kolegijos	Universitetai	Universitetai	Universitetai	Mokslinių tyrimų institutai	Universitetai
1.	Studijų rezultatyvumas	10	10	10	25	25	10
2.	Studijų tarptautiškumas	10	20	30	30	30	0
3.	Studentų įdarbinimas į mokslo, meno ir studijų veiklas	10	20	50	25	25	0
4.	Absolventų karjeros sėkmingumas	50	30	0	10	10	70
5.	Studijų prieinamumas	20	20	10	10	10	20

______________

Mokslo ir studijų institucijų studijų veiklos 
pasiekimų vertinimo, valstybės biudžeto 
skatinamojo finansavimo už studijų veiklos 
pasiekimus lėšų paskirstymo mokslo ir studijų 
institucijoms, duomenų, kurių reikia siekiant 
atlikti studijų veiklos pasiekimų vertinimus, 
teikimo ir mokslo ir studijų institucijų studijų 
veiklos pasiekimų vertinimo kriterijų svorio 
koeficientų nustatymo tvarkos aprašo 
 priedas 



Kriterijus	Studijų rezultatyvumas.
Duomuo	Studijas baigusių absolventų skaičius.
Aprėptis	Visi einamaisiais metais studijas aukštojoje mokykloje pabaigę trumposios, pirmosios, antrosios, trečiosios pakopų, vientisųjų ir profesinių (pedagoginių ir rezidentūros) studijų absolventai. Trečiosios studijų pakopos atveju – doktorantai, apgynę disertaciją ar meno projektą.
Skaičiavimo metodas 	Suskaičiuojami visi einamaisiais metais studijas aukštojoje mokykloje pabaigę trumposios, pirmosios, antrosios, trečiosios pakopų, vientisųjų ir profesinių (pedagoginių ir rezidentūros) studijų absolventai. Trečiosios studijų pakopos atveju – visi, einamaisiais metais apgynę disertaciją arba meno projektą. Ištęstinių ir nuolatinių studijų studentai skaičiuojami bendrai.
Dalies apskaičiavimas pagal Mokslo ir studijų institucijų studijų veiklos pasiekimų vertinimo, valstybės biudžeto skatinamojo finansavimo už studijų veiklos pasiekimus lėšų paskirstymo mokslo ir studijų institucijoms, duomenų, kurių reikia siekiant atlikti studijų veiklos pasiekimų vertinimus, teikimo ir mokslo ir studijų institucijų studijų veiklos pasiekimų vertinimo kriterijų svorio koeficientų nustatymo tvarkos aprašo (toliau – Tvarkos aprašas) 10 punktą	Apskaičiuojant studentų, nutraukusių studijas, dalį studijų grupėje, imami visi prieš Y+Z (Y – studijų programos / mokslo krypties trukmė metais; Z – Studentų registre nurodytas studijų pertraukimo laikotarpis) metų studijas pradėję ir iki ataskaitinio laikotarpio pabaigos turėję jas pabaigti trumposios, pirmosios, antrosios pakopų, vientisųjų ir profesinių (pedagoginių ir rezidentūros) studijų studentai (studijų pradžios metai nustatomi iš einamųjų metų atėmus Y+Z) bei doktorantai, studijas pradėję prieš Y+Z+1 ir turėję apginti disertaciją arba meno projektą iki ataskaitinio laikotarpio pabaigos. Iš jų išskiriami studentai, kurie nutraukė studijas jų nebaigę per Y+Z metų, o trečiosios studijų pakopos atveju – doktorantai, nutraukę doktorantūrą arba neapgynę disertacijos arba meno projekto per Y+Z+1 metus. Nustatoma, kokią dalį (procentais) nutraukę studijas studentai sudaro nuo visų prieš Y+Z metų studijas pradėjusių ir iki ataskaitinio laikotarpio pabaigos turėjusių jas pabaigti trumposios, pirmosios, antrosios pakopų, vientisųjų ir profesinių (pedagoginių ir rezidentūros) studijų studentų bei prieš Y+Z+1 metų studijas pradėjusių ir iki ataskaitinio laikotarpio pabaigos turėjusių apginti disertaciją ar meno projektą doktorantų. 	Skaičiuojama, kad per vienus studijų metus studijuojama 60 studijų kreditų nuolatinėse studijose ir 45 studijų kreditus ištęstinėse studijose. Ištęstinių ir nuolatinių studijų studentai skaičiuojami bendrai.
Reikšmė	Studijas baigusių absolventų skaičius.
Duomenų šaltinis	ŠVIS.
Ataskaitinis laikotarpis	Nuo N-1 (N – einamieji metai) metų spalio 1 dienos iki N metų rugsėjo 30 dienos (trečiosios studijų pakopos atveju – nuo N-1 metų sausio 1 dienos iki N-1 metų gruodžio 31 dienos).
Kriterijus	Studijų tarptautiškumas.
Duomuo	Trumposios pakopos, pirmosios pakopos koleginių studijų atveju – absolventų, per studijų laikotarpį išvykusių dalinėms (ne mažesnės kaip 15 studijų kreditų apimties) studijoms skaičiaus ir absolventų užsieniečių skaičiaus suma; universitetinių pirmosios, antrosios pakopų, vientisųjų studijų atveju – absolventų užsieniečių skaičius; trečiosios pakopos studijų atveju – doktorantų, apgynusių disertaciją ar meno projektą ir per doktorantūros laikotarpį išvykusių stažuotei (stažuotėms) ne trumpesniam nei 3 mėnesių laikotarpiui (skaičiuojant bendrą stažuotės (stažuočių) trukmę), skaičiaus ir doktorantų užsieniečių, apgynusių disertaciją ar meno projektą, skaičiaus suma.
Aprėptis	Trumposios pakopos, pirmosios pakopos koleginių studijų atveju – absolventai, per studijų laikotarpį išvykę dalinėms (ne mažesnės kaip 15 studijų kreditų apimties) studijoms, ir absolventai užsieniečiai; universitetinių pirmosios, antrosios pakopų, vientisųjų studijų atveju – absolventai užsieniečiai; trečiosios pakopos studijų atveju – doktorantai, apgynę disertaciją ar meno projektą, per doktorantūros laikotarpį išvykę stažuotei (stažuotėms) ne trumpesniam nei 3 mėnesių laikotarpiui, skaičiuojant bendrą stažuotės (stažuočių) trukmę, ir doktorantai užsieniečiai, apgynę disertaciją ar meno projektą.
Skaičiavimo metodas	Trumposios pakopos, pirmosios pakopos koleginių studijų atveju – susumuojamas absolventų, per studijų laikotarpį išvykusių dalinėms (ne mažesnės kaip 15 studijų kreditų apimties) studijoms, ir absolventų užsieniečių skaičius; universitetinių pirmosios, antrosios pakopų, vientisųjų studijų atveju – apskaičiuojamas absolventų užsieniečių skaičius; trečiosios pakopos studijų atveju – susumuojamas doktorantų, apgynusių disertaciją ar meno projektą, per doktorantūros laikotarpį išvykusių stažuotei (stažuotėms) ne trumpesniam nei 3 mėnesių laikotarpiui, skaičiuojant bendrą stažuotės (stažuočių) trukmę (mėnesio trukmė skaičiuojama 30 dienų), ir doktorantų užsieniečių, apgynusių disertaciją ar meno projektą, skaičius.
Reikšmė	Trumposios pakopos, pirmosios pakopos koleginių studijų atveju – absolventų, per studijų laikotarpį išvykusių dalinėms (ne mažesnės kaip 15 studijų kreditų apimties) studijoms, skaičiaus ir absolventų užsieniečių skaičiaus suma; universitetinių pirmosios, antrosios pakopų, vientisųjų studijų atveju – absolventų užsieniečių skaičius; trečiosios pakopos studijų atveju – doktorantų, apgynusių disertaciją ar meno projektą, per doktorantūros laikotarpį išvykusių stažuotei (stažuotėms) ne trumpesniam nei 3 mėnesių laikotarpiui, skaičiuojant bendrą stažuotės (stažuočių) trukmę, skaičiaus ir doktorantų užsieniečių, apgynusių disertaciją ar meno projektą, skaičiaus suma. 
Duomenų šaltinis	ŠVIS.
Ataskaitinis laikotarpis	Skaičiuojama studijų metams nuo N-1 (N – einamieji metai) metų spalio 1 dienos iki N metų rugsėjo 30 dienos (trečiosios studijų pakopos atveju – nuo N-1 metų sausio 1 dienos iki N-1 metų gruodžio 31 dienos).
Kriterijus	Studentų įdarbinimas į mokslo, meno ir studijų veiklas.
Duomuo	Trumposios, pirmosios, antrosios pakopų, vientisųjų, profesinių studijų studentų, per studijų metus vykdžiusių Lietuvos mokslo tarybos (toliau – LMT) studentų moksliniams tyrimams ir eksperimentinei plėtrai (toliau – MTEP) finansuoti skirtus projektus, skaičiaus bei aukštosios mokyklos įdarbintų (ne trumpesniam nei 4 mėnesių laikotarpiui) studentų veiklose pagal Ekonominės veiklos rūšių klasifikatoriaus sekcijas P (švietimas) ir M (profesinė, mokslinė ir techninė veikla), neįskaičius tų studentų, kurie įdarbinti už lėšas, gautas iš LMT už studentų MTEP projektus, skaičiaus suma. Trečiosios pakopos studijų atveju – doktorantų, įdarbintų dėstytojų ar tyrėjų pareigoms ne trumpesniam nei 4 mėnesių laikotarpiui, skaičius.
Aprėptis	Trumposios, pirmosios, antrosios pakopų, vientisųjų, profesinių studijų studentai, per studijų metus vykdę LMT studentų MTEP finansuoti skirtus projektus, ir aukštosios mokyklos įdarbinti (ne trumpesniam nei 4 mėnesių laikotarpiui) studentai veiklose pagal Ekonominės veiklos rūšių klasifikatoriaus sekcijas P (švietimas) ir M (profesinė, mokslinė ir techninė veikla) (trečiosios pakopos studijų atveju – doktorantai, įdarbinti dėstytojų ar tyrėjų pareigoms ne trumpesniam nei 4 mėnesių laikotarpiui).
Skaičiavimo metodas	Susumuojamas trumposios, pirmosios, antrosios pakopų, vientisųjų, profesinių studijų studentų, per studijų metus vykdžiusių LMT studentų MTEP finansuoti skirtus projektus, skaičius ir aukštosios mokyklos įdarbintų (ne trumpesniam nei 4 mėnesių laikotarpiui) studentų veiklose pagal Ekonominės veiklos rūšių klasifikatoriaus sekcijas P (švietimas) ir M (profesinė, mokslinė ir techninė veikla), neįskaičius tų studentų, kurie įdarbinti už lėšas, gautas iš LMT už studentų MTEP projektus, skaičius (trečiosios pakopos studijų atveju – suskaičiuojami doktorantai, įdarbinti dėstytojų ar tyrėjų pareigoms ne trumpesniam nei 4 mėnesių laikotarpiui, kai mėnesio trukmė skaičiuojama 30 dienų).
Reikšmė 	Trumposios, pirmosios, antrosios pakopų, vientisųjų, profesinių studijų studentų, per studijų metus vykdžiusių LMT studentų MTEP finansuoti skirtus projektus, skaičiaus ir aukštosios mokyklos įdarbintų (ne trumpesniam nei 4 mėnesių laikotarpiui) studentų veiklose pagal Ekonominės veiklos rūšių klasifikatoriaus sekcijas P (švietimas) ir M (profesinė, mokslinė ir techninė veikla), neįskaičius tų studentų, kurie įdarbinti už lėšas, gautas iš LMT už studentų MTEP projektus, skaičiaus suma (trečiosios pakopos studijų atveju – doktorantų, įdarbintų dėstytojų ar tyrėjų pareigoms ne trumpesniam nei 4 mėnesių laikotarpiui, skaičius).
Duomenų šaltinis	LMT ir ŠVIS duomenys.
Ataskaitinis laikotarpis	Skaičiuojama studijų metams nuo N-1 (N – einamieji metai) metų rugsėjo 1 dienos iki N metų rugpjūčio 31 dienos (trečiosios studijų pakopos atveju – nuo N-1 metų sausio 1 dienos iki N-1 metų gruodžio 31 dienos).
Kriterijus	Absolventų karjeros sėkmingumas.
Duomuo	Absolventų, 12 mėnesių po studijų baigimo tęsusių studijas aukštesnėje pakopoje ir (arba) dirbusių darbą, kuriam reikalinga aukštojo mokslo kvalifikacija, skaičius. 
Aprėptis	Absolventai, 12 mėnesių po studijų baigimo tęsę studijas aukštesnėje pakopoje arba dirbę darbą, kuriam reikalinga aukštojo mokslo kvalifikacija. Neįskaitomi absolventai, kurie turi pateisinamą priežastį (žr. toliau) neįsidarbinti. 
Skaičiavimo metodas	Suskaičiuojami absolventai, 12 mėnesių po studijų baigimo tęsę studijas aukštesnėje pakopoje ir (arba) dirbę darbą, kuriam reikalinga aukštojo mokslo kvalifikacija. 
Dalies skaičiavimas pagal Tvarkos aprašo 11 punktą	Apskaičiuojant absolventų, dirbusių darbą, kuriam reikalinga aukštojo mokslo kvalifikacija, skaičių, imami tie absolventai, kurie turi darbo sutartis su Lietuvos Respublikoje registruotais draudėjais ir gauna darbo užmokestį, o savarankiškai dirbančiaisiais laikomi: individualios įmonės savininkas, mažosios bendrijos narys, tikrosios ūkinės bendrijos ir komanditinės ūkinės bendrijos tikrasis narys, asmuo, kuris verčiasi individualia veikla, kaip ji apibrėžta Lietuvos Respublikos gyventojų pajamų mokesčio įstatyme, ūkininkas ir jo partneris, šeimynos dalyvis, asmuo, gaunantis pajamas pagal autorines sutartis arba pajamas iš sporto ar atlikėjo veiklos.	Apskaičiuojant absolventų, tęsusių studijas aukštesnėje pakopoje ir (ar) įsidarbinusių darbuose, kuriems reikia aukštojo mokslo kvalifikacijos, dalį nuo visų absolventų studijų grupėje, imamas visų prieš 12 mėnesių studijas baigusių trumposios, pirmosios, antrosios, trečiosios pakopų, vientisųjų ir profesinių (pedagoginių ir rezidentūros) studijų absolventų skaičius. Iš jo atimamas absolventų, netęsiančių studijų aukštesnėje pakopoje ir nedirbančių darbo, kuriam reikia aukštojo mokslo kvalifikacijos, ir turinčių pateisinamą priežastį neįsidarbinti: valstybės tarnautojų, specialiųjų atašė, žvalgybos pareigūnų ir profesinės karo tarnybos karių bei deleguotų asmenų sutuoktiniai arba partneriai (kai partnerystė įregistruota įstatymų nustatyta tvarka) – tuo laikotarpiu, kai jie gyvena užsienyje kartu su valstybės tarnautoju, specialiuoju atašė ar deleguotu asmeniu; vienas iš tėvų (įtėvių) arba asmuo, nustatyta tvarka paskirtas vaiko globėju, auginantys vaiką iki 3 metų; asmuo, paskirtas neįgaliojo, kuriam nustatytas specialusis nuolatinės slaugos poreikis ar specialusis nuolatinės priežiūros (pagalbos) poreikis, globėju ir slaugantis ar nuolat prižiūrintis namuose šį neįgalųjį; privalomosios pradinės karo tarnybos kariai ir asmenys, atliekantys alternatyviąją krašto apsaugos tarnybą; valstybės pripažintų religinių bendruomenių ir bendrijų dvasininkai; asmenys, esantys socialinės ir psichologinės reabilitacijos įstaigose; sportininkai, kuriems Lietuvos Respublikos sporto įstatymo nustatyta tvarka yra mokama valstybės stipendija; asmenys atliekantys savanorišką praktiką Lietuvos Respublikos užimtumo įstatymo nustatyta tvarka; užsienio valstybių piliečiai, kurie baigė studijas Lietuvos Respublikoje ir nėra duomenų apie jų įsidarbinimą Lietuvos Respublikoje, skaičius. Tuomet nustatoma, kokią gauto skaičiaus dalį (proc.) sudaro absolventai, 12 mėnesių po studijų baigimo tęsę studijas aukštesnėje pakopoje ir (arba) dirbę darbą, kuriam reikalinga aukštojo mokslo kvalifikacija.
Reikšmė	Absolventų, 12 mėnesių po studijų baigimo tęsusių studijas aukštesnėje pakopoje ir (arba) dirbusių darbą, kuriam reikalinga aukštojo mokslo kvalifikacija, skaičius.
Duomenų šaltinis	ŠVIS.
Ataskaitinis laikotarpis	Nuo N-2 metų spalio 1 dienos iki N-1 metų rugsėjo 30 dienos (N – einamieji metai), doktorantūros atveju – nuo N-2 metų sausio 1 dienos iki N-2 metų gruodžio 31 dienos.
Kriterijus	Studijų prieinamumas.
Duomuo	Absolventų, bent vieną semestrą per studijų laikotarpį gavusių socialinę stipendiją ir (arba) neįgaliojo asmens išmoką, skaičius.
Aprėptis	Absolventai, bent vieną semestrą per studijų laikotarpį gavę socialinę stipendiją ir (arba) neįgaliojo asmens išmoką.
Skaičiavimo metodas	Apskaičiuojamas absolventų, bent vieną semestrą per studijų laikotarpį gavusių socialinę stipendiją ir (arba) neįgaliojo asmens išmoką, skaičius.
Reikšmė	Absolventų, bent vieną semestrą per studijų laikotarpį gavusių socialinę stipendiją ir (arba) neįgaliojo asmens išmoką, skaičius.
Duomenų šaltinis	Valstybinis studijų fondas ir ŠVIS.
Ataskaitinis laikotarpis	Skaičiuojama studijų metams nuo N-1 (N – einamieji metai) metų rugsėjo 1 dienos iki N metų rugpjūčio 31 dienos (trečiosios studijų pakopos atveju – nuo N-1 metų sausio 1 dienos iki N-1 metų gruodžio 31 dienos).
Kriterijus	Mokslo ir studijų institucijos lėšos, gautos iš ūkio subjektų, nevyriausybinių organizacijų ir fizinių asmenų už užsakymus studijoms ir pagal paramos sutartis studijų veiklai vykdyti.
Duomuo	Institucijos per studijų metus gautų lėšų už ūkio subjektų, nevyriausybinių organizacijų ir fizinių asmenų užsakymus studijoms ir (ar) lėšų, turto (skaičiuojama likutinė vertė), gautų pagal Lietuvos Respublikos labdaros ir paramos įstatymą studijų veiklai paremti, jei parama nėra anonimiška, suma.
Aprėptis	Institucijos per studijų metus gautos lėšos už ūkio subjektų, nevyriausybinių organizacijų ir fizinių asmenų užsakymus studijoms ir lėšos, įskaitant turto likutinę vertę, gautos pagal Labdaros ir paramos įstatymą studijų veiklai paremti, jei parama nėra anonimiška.
Skaičiavimo metodas	Susumuojamos institucijos per studijų metus gautos lėšos už ūkio subjektų, nevyriausybinių organizacijų ir fizinių asmenų užsakymus studijoms ir lėšos, įskaitant turto likutinę vertę, gautos pagal Labdaros ir paramos įstatymą studijų veiklai paremti, jei parama nėra anonimiška.
Reikšmė	Per studijų metus gautų lėšų už ūkio subjektų, nevyriausybinių organizacijų ir fizinių asmenų užsakymus studijoms ir (ar) lėšų, įskaitant turto likutinę vertę, gautų pagal Labdaros ir paramos įstatymą studijų veiklai paremti, suma.
Duomenų šaltinis	Mokslo ir studijų institucijos Studijų kokybės vertinio centrui pateikta informacija apie sutartis ir lėšų pervedimą, turto perdavimą, jo likutinę vertę patvirtinantys finansiniai dokumentai.
Ataskaitinis laikotarpis	Skaičiuojama studijų metams nuo N-1 metų (N – einamieji metai) rugsėjo 1 dienos iki N metų rugpjūčio 31 dienos.

